
 13.2.2019
 BG
 Официален вестник на Европейския съюз
 L 42/6
 РЕГЛАМЕНТ ЗА ИЗПЪЛНЕНИЕ (ЕС) 2019/249 НА КОМИСИЯТА
 от 12 февруари 2019 година
 за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) No 978/2012 на Европейския парламент и на Съвета за прилагане на схема от общи тарифни преференции за периода 2020—2022 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) No 732/2008 на Съвета (1), и по-специално член 8, параграф 3 от него,
 След консултация с Комитета по общите преференции по смисъла на член 39 от Регламент (ЕО) No 978/2012,
 като има предвид, че:
 (1)
 В съответствие с член 8, параграф 1 от Регламент (ЕС) No 978/2012 тарифните преференции по общия режим на общата схема от преференции (ОСП) се суспендират по отношение на продуктите от даден раздел по ОСП, които са с произход от държава — бенефициер по ОСП, когато в продължение на три последователни години средната стойност на вноса в Съюза на тези продукти от посочената държава — бенефициер по ОСП, надвишава праговете, посочени в приложение VI към същия регламент.
 (2)
 В съответствие с член 8, параграф 2 от Регламент (ЕС) No 978/2012 и въз основа на статистическите данни за търговията за календарните 2012—2014 г. в Регламент за изпълнение (ЕС) 2016/330 на Комисията (2) е определен списък на продуктовите раздели, тарифните преференции по отношение на които се суспендират от 1 януари 2017 г. до 31 декември 2019 г.
 (3)
 Съгласно член 8, параграф 3 от Регламент (ЕС) No 978/2012 Комисията трябва да преразглежда посочения списък на всеки три години и да приема акт за изпълнение за суспендиране на тарифните преференции или за тяхното възстановяване.
 (4)
 Преразгледаният списък следва да се прилага за срок от три години, считано от 1 януари 2020 г. Списъкът се основава на статистическите данни за търговията за календарните 2015—2017 г., налични на 1 септември 2018 г., и отчита вноса от държавите — бенефициери по ОСП, изброени в приложение II към Регламент (ЕС) No 978/2012, във вида, в който той е бил приложим на посочената дата. Стойността на вноса от държави — бенефициери по ОСП, които, считано от 1 януари 2020 г., вече не се ползват от тарифните преференции по член 4, параграф 1, буква б) от Регламент (ЕС) No 978/2012, обаче не е взета предвид,
 ПРИЕ НАСТОЯЩИЯ РЕГЛАМЕНТ:
 Член 1
 Тарифните преференции, посочени в член 7 от Регламент (ЕС) No 978/2012, се суспендират по отношение на съответните държави — бенефициери по ОСП, за списъка от продукти от разделите по ОСП, съдържащ се в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 януари 2020 г. до 31 декември 2022 г.
 Настоящият регламент